《会稽狱中访徐文长》
明代·朱邦宪

廿载神交意气同，相逢有泪洒阴风。
箯舆拟作五经笥，圜室今为一亩宫。
狱吏未能书牍背，侠徒那得载车中。
天王何日封三府，不使沉冤射白虹？

作者简介：松江府上海人，字察卿。父朱豹，官福州太守。幼敏慧，九岁丧父，哀毁如成人。为太学生。性慷慨，能急人之难。耻为纨裤子弟及儒生。博览典籍，不屑为时文，诗笔古雅绝伦。与四明沈明臣、吴门王稚登最厚善。著有《朱邦宪集》。